open-index/open-wikipedia-markdown huggingface dataset:
לין קוללה

**לין אן קוללה** (באנגלית: **Lynn Ann Colella**; נולדה ב-13 ביוני 1950) היא שחיינית עבר אמריקאית, סגנית אלופה אולימפית (מינכן 1972) וזוכת מדליית ארד באליפות העולם (בלגרד 1973) במשחה ל-200 מטר פרפר ובנוסף זוכת מדליית ארד באליפות העולם (בלגרד 1973) במשחה ל-200 מטר חזה.

לין קוללה היא אחותו של ריק קוללה שחיין זוכה מדליית ארד אולימפית.

## ביוגרפיה
קוללה למדה הנדסת חשמל באוניברסיטת וושינגטון.

### 1970
באוניברסיאדה שנערכה בטורינו, איטליה בשנת 1970 היא זכתה ב-3 מדליות זהב, במשחה ל-100 מטר פרפר (1:06.0 דקות), במשחה ל-200 מטר מעורב אישי (2:31.4 דקות) ובמשחה שליחות 4x100 מטר מעורב.

### 1971
ב שנערכו בסנטיאגו דה קאלי, קולומביה בשנת 1971 היא זכתה ב-4 מדליות, 2 זהב, 1 כסף ו-1 ארד. מדליות זהב במשחה ל-200 מטר חזה (2:50.03 דקות) ובמשחה ל-200 מטר פרפר (2:23.11 דקות). מדליית כסף במשחה שליחות 4x100 מטר מעורב ומדליית ארד במשחה ל-100 מטר חזה (1:19.72 דקות)

### 1972
#### סגנית אלופה אולימפית
באולימפיאדת מינכן היא זכתה במדליית כסף במשחה ל-200 מטר פרפר בתוצאה של 2:16.34 דקות, אחרי קארן מו שקבע שיא עולם חדש של 2:15.57 דקות ולפני אלי דניאל (2:16.74 דקות), שלושתן מארצות הברית.

### 1973
#### מדליות ארד באליפות העולם
באליפות העולם שנערכה בבלגרד, יוגוסלביה בספטמבר 1973 היא זכתה בשתי מדליות ארד במשחה ל-200 מטר חזה בתוצאה של 2:41.71 דקות, אחרי רנטה פוגל (2:40.01 דקות) והנלורה אנקה (2:40.49 דקות), שתיהן מגרמניה המזרחית ובמשחה ל-200 מטר פרפר בתוצאה של 2:19.53 דקות, אחרי רוזמרי קותר שקבעה שיא עולם חדש של 2:13.76 דקות ורוזוויתה באייר (2:16.77 דקות), שתיהן מגרמניה המזרחית.

## ראו גם

## קישורים חיצוניים

קטגוריה:אמריקאים ילידי מדינת וושינגטון
קטגוריה:סיאטל: אישים
קטגוריה:שחייניות פרפר אמריקאיות
קטגוריה:שחייניות חזה אמריקאיות
קטגוריה:אלופות האוניברסיאדה: שחייניות
קטגוריה:שחייניות באולימפיאדת מינכן (1972)
קטגוריה:בוגרות אוניברסיטת וושינגטון
קטגוריה:בוגרי אוניברסיטת וושינגטון
קטגוריה:מדינת וושינגטון: שחיינים
קטגוריה:אמריקאיות שנולדו ב-1950
קטגוריה:אמריקאים שנולדו ב-1950
ריק קוללה

**ריצ'רד פיליפ "ריק" קוללה ג'וניור** (באנגלית: **.Richard Phillip "Rick" Colella, Jr**; נולד ב-14 בדצמבר 1951) הוא שחיין עבר אמריקאי, זוכה מדליית ארד אולימפית (מינכן 1972), סגן אלוף העולם (סנטיאגו דה קאלי 1975), פעמיים ברציפות אלוף המשחקים הפאן אמריקאיים (סנטיאגו דה קאלי 1971 ומקסיקו סיטי1975) ואלוף האוניברסיאדה (טורינו 1970) במשחה ל-200 מטר חזה. בנוסף זוכה מדליית ארד באליפות העולם (בלגרד 1973) במשחה ל-400 מטר מעורב אישי.

ריק קוללה הוא אחיה הצעיר של לין קוללה שחיינית סגנית אלופה אולימפית.

## ביוגרפיה
### 1970
באוניברסיאדה שנערכה בטורינו, איטליה בשנת 1970 הוא זכה בשתי מדליות, זהב וכסף. מדליית זהב במשחה ל-200 מטר חזה בתוצאה של 2:25.5 דקות ומדליית כסף במשחה ל-400 מטר מעורב אישי בתוצאה של 4:48.8 דקות.

### 1971
ב שנערכו בסנטיאגו דה קאלי, קולומביה בשנת 1971 הוא זכה בשתי מדליות, זהב וארד. מדליית זהב במשחה ל-200 מטר חזה בתוצאה של 2:27.12 דקות ומדליית ארד במשחה ל-400 מטר מעורב אישי בתוצאה של 4:49.30 דקות.

### 1972
באולימפיאדת מינכן סיים במקום רביעי במשחה ל־200- מטר חזה בתוצאה של 2:24.28 דקות.

### 1973
#### מדליית ארד באליפות העולם
באליפות העולם שנערכה בבלגרד, יוגוסלביה בספטמבר 1973 הוא זכה במדליית ארד במשחה ל-400 מטר מעורב אישי בתוצאה של 4:34.68 דקות, אחרי אנדראש הרגיטאי מהונגריה (4:31.11 דקות) ובן ארצו רוד סטראצ'ן (4:33.50 דקות).

### 1975
#### אלוף עולם
באליפות העולם שנערכה בסנטיאגו דה קאלי, ביולי 1975 זכה בשתי מדליות, זהב וכסף. מדליית זהב במשחה שליחים 4x100 מטר מעורב ביחד עם ג'ון מרפי, גרגורי ג'אגנבורג ואנדי קואן בשיא אליפות חדש של 3:49.00 דקות, לפני גרמניה המערבית (3:51.85 דקות) ובריטניה (3:52.80 דקות). מדליית כסף במשחה ל-200 מטר חזה בתוצאה של 2:21.60 דקות, אחרי דייוויד וילקי מבריטניה שקבע שיא אליפות חדש של 2:18.23 דקות ולפני ניקולאי פאנקין מברית המועצות (2:21.75 דקות).

במשחקים הפאן אמריקאיים שנערכו במקסיקו סיטי, מקסיקו באוקטובר אותה שנה הוא זכה ב-4 מדליות, 3 זהב ו-1 כסף. מדליות זהב במשחה ל-100 מטר חזה (1:06.28 דקות), במשחה ל-200 מטר חזה (2:24.00 דקות) ובמשחה שליחים 4x100 מטר מעורב. מדליית כסף במשחה ל-400 מטר מעורב אישי בתוצאה של 4:40.91 דקות.

### 1976
#### מדליית ארד אולימפית
באולימפיאדת מונטריאול זכה במדליית ארד במשחה ל-200 מטר חזה בתוצאה של 2:19.20 דקות, אחרי דייוויד וילקי שקבע שיא עולם חדש של 2:15.11 דקות ובן ארצו ג'ון הנקן (2:17.26 דקות).

## ראו גם

## קישורים חיצוניים

קטגוריה:אמריקאים ילידי מדינת וושינגטון
קטגוריה:סיאטל: אישים
קטגוריה:שחיינים אמריקאים
קטגוריה:שחייני מעורב אישי
קטגוריה:שחייני חזה
קטגוריה:אלופי האוניברסיאדה בשחייה
קטגוריה:שחיינים באולימפיאדת מינכן (1972)
קטגוריה:שחיינים באולימפיאדת מונטריאול (1976)
קטגוריה:מדינת וושינגטון: שחיינים
קטגוריה:אמריקאים שנולדו ב-1951
הסופרליגה הרוסית

הסופרליגה הרוסית (Российская Суперлига) הוא שמן של כמה ליגות ספורט בכירות ברוסיה.
ג'ק בבשוף

**ג'ק בבשוף ג'וניור** (באנגלית: **.Jack Babashoff Jr**; נולד ב-13 ביולי 1955) הוא שחיין עבר אמריקאי, סגן אלוף אולימפי (מונטריאול 1976) במשחה ל-100 מטר חופשי ושותף לשיא עולם במשחה שליחים 4x100 מטר חופשי.

ג'ק בבשוף הוא אחיהם הבכור של השחייניות שירלי בבשוף אלופה אולימפית ואלופת עולם ושל דבי בבשוף זוכת מדליית ארד באליפות עולם.

## ביוגרפיה
בבשוף התאמן באוניברסיטת אלבמה.

### 1975
ב שנערכו במקסיקו סיטי, מקסיקו באוקטובר 1975 הוא זכה ב-3 מדליות, 2 זהב ו-1 כסף. מדליות זהב במשחי שליחים 4x100 מטר חופשי ו-4x100 מטר מעורב. מדליית כסף במשחה ל-100 מטר חופשי בתוצאה של 52.26 שניות.

### 1976
#### סגן אלוף אולימפי
באולימפיאדת מונטריאול זכה במדליית כסף במשחה ל-100 מטר חופשי בתוצאה של 50.81 שניות, אחרי בן ג'ים מונטגומרי שקבע שיא עולם חדש של 49.99 שניות ולפני פיטר נוקה מגרמניה המערבית (51.31 שניות). לרוע מזלו לא נערך משחה שליחים 4x100 מטר חופשי באולימפיאדה זו. בנוסף הוא השתתף בשלב המוקדמות במשחה שליחים 4x100 מטר מעורב בשיא עולם חדש של 3:47.28 דקות, כשחיין רביעי הוא קבע ב"זינוק שליחים" תוצאה של 50.58 שניות. שיפור לשיא בן 4 השנים של הנבחרת האמריקאית מאולימפיאדת מינכן (3:48.16 דקות). שיא זה נשבר במשחה הגמר (3:42.22 דקות). באותה העת שחיינים ששחו בשלב המוקדמות ונבחרתם זכתה במדליה לא זכו במדליה.

### 1977
#### שיאן עולם
בתחרות בין נבחרת גרמניה המזרחית לארצות הברית שנערכה במזרח ברלין ב-28 באוגוסט 1977 הוא קבע במשחה שליחים 4x100 מטר חופשי ביחד עם ג'ו בוטם, ריק דמונט וג'ים מונטגומרי שיא עולם חדש של 3:21.11 דקות, כשחיין ראשון הוא קבע תוצאה של 50.31 שניות.

### 1978
#### אלוף עולם
באליפות העולם שנערכה במערב ברלין, גרמניה המערבית בשנת 1978 הוא זכה במדליית זהב במשחה שליחים 4x100 מטר חופשי ביחד עם ראודי גיינס, ג'ים מונטגומרי ודייוויד מקאג בשיא עולם חדש של 3:19.74 דקות, לפני גרמניה המערבית (3:26.65 דקות) ושוודיה (3:26.95 דקות), כשחיין ראשון הוא קבע תוצאה של 51.30 שניות.

### 1979
במשחקים הפאן אמריקאיים שנערכו בסן חואן, פוארטו ריקו בשנת 1979 הוא זכה במדליית זהב במשחה שליחים 4x100 מטר חופשי (3:23.71 דקות).

## ראו גם

## קישורים חיצוניים

קטגוריה:אמריקאים ילידי קליפורניה
קטגוריה:שחייני חופשי
קטגוריה:שחיינים באולימפיאדת מונטריאול (1976)
קטגוריה:אלופי עולם בשחייה
קטגוריה:שיאני עולם בשחייה
קטגוריה:קליפורניה: שחיינים
קטגוריה:אמריקאים שנולדו ב-1955
משלחת מס' 1 לתחנת החלל מיר

שמאל|ממוזער|200px|תיאור תחנת החלל מיר בזמן פעילות המשלחת
**משלחת מס' 1** (ברוסית: **основная экспедиция я-1**) הייתה משלחת לתחנת החלל מיר שפעלה מ-15 במרץ 1986 ועד ל-16 ביולי 1986 (עם הפסקה של כחודש כאשר צוות שהה בתחנת החלל סאליוט 7). זו הייתה המשלחת הראשונה לתחנת החלל חדשה. מפקד המשלחת היה לאוניד קיזים. פעילות המשלחת נמשכה 125 ימים.
## הרכב המשלחת

## רקע
בניית תחנת החלל החלה ב-20 בפברואר 1986 כאשר המודול בסיסי של תחנת החלל מיר שוגר לחלל. פאנל סולארי של תחנת החלל בשלב זה היה יכול לספק 9 קו"ט בלבד.

בגלל בעיה בריאותית של ולדימיר ואסיוטין חללית סויוז T-14 לא השלימה תוכנית פעילות המשלחת לתחנת החלל "סאליוט 7", לכן הוחלט שיבצע מעבר של משלחת מס' 1 לתחנת החלל הישנה להשלמת התוכנית.

## פעילות המשלחת
פעילות המשלחת החלה ב-15 במרץ 1986 עם הגעה לתחנת החלל מיר. לאחר שפתח נפתח משלחת לראשונה נכנסה לתחנת החלל.

ב-21 במרץ לתחנת החלל הגיע חללית מטען פרוגרס 25 עם מטען של כ-2,482 ק"ג. החללית התחברה לתא עגינה אחורי. המשלחת החלה בהעברת מטען לתחנת החלל.

ב-20 באפריל חללית מטען פרוגרס 25 נותקה מתחנת החלל ובהמשך נשרפה בכניסה לאטמוספירה.

ב-26 באפריל לתחנת החלל הגיע חללית מטען פרוגרס 26. היא התחברה לתא עגינה אחורי עם מטען של כ-2,405 ק"ג. המשלחת החלה בהעברת מטען לתחנת החלל.

ב-4 במאי גובה המסלול של תחנת החלל שונה.

ב-5 במאי חללית סויוז T-15 עם צוותה התנתקה מתחנת החלל והחלו בטיסה של 29 שעות לתחנת החלל "סאליוט 7". הטיסה והעגינה עברו ללא בעיות.

ב-22 ביוני חללית מטען פרוגרס 26 נותקה מתחנת החלל ובהמשך נשרפה בכניסה לאטמוספירה.

ב-26 ביוני חללית סויוז T-15 עם צוותה התנתקה מתחנת החלל "סאליוט 7" והחלה בטיסה של 29 שעות לתחנת החלל "מיר". הטיסה והעגינה עברו ללא בעיות.

צוות המשלחת המשיך בתוכנית הניסויים.

ב-16 ביולי חללית "סויוז T-15" התנתקה מתחנת החלל מיר וחזרה לכדור הארץ. הנחיתה עברה ללא בעיות בשטח קזחסטן.

תחנת החלל המשיכה לפעול במשטר לא מאויש.

## קישורים חיצוניים
* תיאור פעילות המשלחת
* תיאור באתר אסטרונאוטיקס

## הערות שוליים

קטגוריה:1986 בברית המועצות
קטגוריה:תחנת החלל מיר
דבי בבשוף

**דבורה "דבי" בבשוף** (באנגלית: **Deborah "Debbie" Babashoff**; נולדה בשנת 1970) היא שחיינית עבר אמריקאית, זוכת מדליית ארד באליפות העולם (מדריד 1986) במשחה ל-800 מטר חופשי.

דבי בבשוף היא אחותם הצעירה של השחיינים ג'ק בבשוף סגן אלוף אולימפי ושירלי בבשוף אלופה אולימפית, אלופת עולם ושיאנית עולם.

## ביוגרפיה
### 1986
במבחנים האמריקאים לאליפות העולם שנערכו באורלנדו, פלורידה ב-24 ביוני 1986 היא זכתה במדליית זהב במשחה ל-400 מטר חופשי בשיא אישי חדש של 4:09.97 דקות
#### מדליית ארד באליפות עולם
באליפות העולם עצמה שנערכה במדריד, ספרד באוגוסט אותה שנה היא זכתה במדליית ארד במשחה ל-800 מטר חופשי בתוצאה של 8:34.04 דקות, אחרי אסטריד שטראוס מגרמניה המזרחית (8:28.24 דקות) וקאטיה הרטמן מבריטניה (8:28.44 דקות).

### 1987
ב שנערכו באינדיאנפוליס, אינדיאנה 1987 היא זכתה במדליית כסף במשחה ל-800 מטר חופשי בתוצאה של 8:42.77 דקות. 

### 1988
באליפות ארצות הברית (בריכת 25 מטר) שנערכה באורלנדו בשנת 1988 היא זכתה במדליית כסף בשיא אישי חדש של 16:27.40.3 דקות, אחרי ג'נט אוונס.

### 1989
באליפות ארצות הברית שנערכה בשנת 1989 היא זכתה במדליית זהב במשחה ל-1500 מטר חופשי. 

## קישורים חיצוניים

קטגוריה:אמריקאים ילידי קליפורניה
קטגוריה:שחייניות חופשי אמריקאיות
קטגוריה:קליפורניה: שחיינים
קטגוריה:אמריקאיות שנולדו ב-1970
קטגוריה:אמריקאים שנולדו ב-1970
לוחמה ארקטית

ממוזער|300px|צוללת אמריקאית ופועלת באזור הארקטי
**לוחֳמה ארקטית** (נהגה לוחומה), המוכרת גם כ**לוחמה בקור קיצון**, **לוחמת חורף**, או **לוחמה במזג אוויר קר**, היא צורת לחימה המותאמת למצבי קור קיצוניים המצריכים שינוי נרחב בשיטות הפעולה והתאמת אקלימית. 

רוב הצבאות המחזיקים ביחידות ושיטות הפעלה ללוחמה ארקטית ניתן למצוא בעיקר במדינות הפועלות בקרבת החוג הארקטי, כמו גם מספר מדינות בהם ניתן לראות תנאי טבע דומים. ישנן נקודות השקה שונות בין לוחמה ארקטית ללוחמה הררית, שבו התנאים הטופוגרפיים הם דומיננטיים ולא מציגים פרספקטיבה רחבה כלפי המתרחש בלוחמה ארקטית, לכן במקרים רבים מדובר בסוג לוחמה נפרד.

## גורמי השפעה
ממוזער|בתכלת: אזורים הקפואים בכל משך השנהבכחול: אזורים הקפואים בחלק מן השנה מה שדורש גם כן התמחות בלוחמה ארקטית
בין הגורמים המשפיעים העל תנאי הלוחמה באזורי קיצון אלה ניתן לציין:
* תנאי מזג האוויר קיצון: מקשה את התפקוד של הכוח הלוחם.
* תוואי השטח הלא שגרתי והמשתנה בהתמדה: מקשה על התקדמות הכוח ועל השרדותו בשטח זה כמו גם צוותי הסיועה כגון לוגיסטיקה והנדסת שטח.
* טופוגרפיה מגבילה – שלג, בוץ, יערות מחט, הרים, קרח ואדמה או ים קפואים: מקשה על "מסת" כוח לנהל מערכה בעצימות גובה, בעוד חלק מהיחדות המרכזיות בצבא כלל אינם יכולות לתפקד בשטח זה.

## דרכי פעולה
ממוזער|טנקי לופארד 1 נורווגים בתרגיל
[ממוזער|אימון ארקטי של לוחמי [חיל הנחתים המלכותי בנורווגיה]]
עם השנים פותחו מספר דוקטרינות ודרכי פעולה ללוחמה באזורים אלה כמו גם למידת השטח וקיום אימונים בתדירות גבוהה עבור אזורים אלה. ובכל אלו ניתן למצוא התייחסות משמעות כלפי הדברים הבאים:
* שמירה על עמדה של מערך כוחות סטטיים להתקדמות איטית.
* שימוש בדוקטרינת "ההגנה המוחלט", תוך מיגון מיטבי של הכוח והסוואתו לצורך התשת האויב.
* ניצול הזדמנויות התקפה אופטימליות מבחינת סביבת הקרב ויכול של צד אחד לעומת מישנהו, ומציאת חולשות במערך של כוח האויב לצורך ריכוז התקפות מתפרצות.
* נקיטה בשיטת האדמה החרוחה במקרה שלה נסיגה.
* שימוש באמצעי לחימה ודרכי פעולה ייחודים לאזור ובפרט לשימוש על ידי יחידות הייעודיות והמתמחות בכך.

## היסטוריה
[ממוזער|חיילים פינים מבוצרים מוסווים לצור לוחמה סטתים בזמן [מלחמת החורף, דבר שסיעה להם במלחמה כנגד ברית המועצות שלה היו היתרונות רבים אך לא הסכילה ליישם את הכללים כמתור לאן מה שגרם לכישלונה הצבאי.]]
על אף שמדובר בלוחמה במקום קיצוניים ולא שגרתיים, לאורך ההיסטוריה ניתן להצביע על לא מעט התנגשות צבאיות באזורים אלה. וכאן יוצג רשימה חלקית של מקרים אלה:

* מלחמת הצפון הגדול
* המלחמה הדנו-שוודית
* מלחמות נפולאון
* מלחמת העולם הראשונה
* מלחמת החורף
* מלחמת העולם השנייה
* מלחמת לפלנד

## רשימת יחידות
בין המדינות המחזיקות יחידה ייעודי לתחום לוחמה זה (ולא בהכרח ייעודי ללוחמה הררית) ניתן למנות:
* חטיבת נורד - נורווגיה
* בסיס חיל הים נאניסיביק - קנדה
* חטיבת יגיר וחטיבת קינו - פינלנד
* חטיבה ההכשרה המיוחד היפנית

## ראו גם
* לוחמה הררית
* סוגי זירות לוחמה צבאיות - ערך מסכם לסוגי לוחמה
* כוחות מיוחדים
* חטיבת ההרים - ובפרט: יחידת החרמוניים

## קישורים חיצוניים

## הערות שוליים

קטגוריה:לוחמה לפי סוג
קטגוריה:האזור הארקטי
ריחאנה בנת זיד

**ריחאנה בנת זיד** (בערבית: **ريحانة بنت زيد**) הייתה אישה יהודיה משבט בני נדיר, ולאחר מכן, במסגרת נישואיה, הייתה גם חלק משבט בני קוריט'ה. בעלה היהודי נהרג במהלך קרב השוחה שהתקיים בשנת 627 לספירה, ובעקבות כך היא נלקחה בשבי והפכה בהמשך לפילגש של מוחמד, למרות שישנם המחשיבים אותה כאחת מנשותיו של מוחמד. לא נולדו לה ילדים כולשהם ממערכת היחסים עם מוחמד ומערכת היחסים ביניהם הסתיימה עם מותה של ריחאנה באל-מדינה בשנת 631 לספירה.

## ביוגרפיה
בשנת 627 צרו מוחמד וכוחותיו על בני שבט קוריט'ה באזור ית'רב במשך 25 ימים, ולבסוף נערך במקום קרב השוחה. במהלך הקרב ולאחריו נהרגו או הוצאו להורג כל הגברים, ואילו הנשים והילדים נלקחו בשבי, ולאחר מכן נמכרו לעבדות.
בין הנשים שנלקחו בשבי הייתה ריחאנה בנת זיד, אלמנתו של גבר בשם אל-חכים. מוחמד הציע לה להתאסלם ולהשתחרר מהשבי אך היא סירבה, אך לאחר זמן לא רב הסכימה להתאסלם ולהתחתן עם מוחמד. הנישואים המיידים היו בניגוד להוראות הקוראן, המצווה על אלמנה להמתין כארבעה חודשים בטרם תינשא מחדש, כדי להבטיח שאינה בהריון מבעלה הקודם.

ההיסטוריון הערבי בן המאה ה-9 אבן סעד ציין בכתביו שריחאנה נישאה למוחמד לאחר שהיא התאסלמה. חוקר הדת הפרסי בן המאה ה-11 אבו אסחאק א-ת'עלבי הסכים שהיא הפכה לאחת מנשותיו של מוחמד וכראייה לכך ציין שמוחמד שילם עבורה מוהר (נדוניה). חוקר הדת המצרי בן המאה ה-15 אבן חג'ר ציין שמוחמד העניק לריחאנה בית לאחר נישואיהם.

בדומה למעמדה של האישה המצרית מאריה אל-קבטיה - שיחד עם אחותה סירין בנת שמעון, הוענקה למוחמד על ידי המושל המצרי אל-מוקאווקיס בשנת 628 - אין הסכמה אוניברסלית בין החוקרים המוסלמים באשר לשאלה האם ריחאנה הייתה באופן רשמי אחת מנשותיו של מוחמד.

ריחאנה נפטרה בשנת 631 באל-מדינה, אחד עשר ימים לאחר החג' ושנה לפני מותו של מוחמד. היא נקברה בבית הקברות אל-באקי בעיר, בדומה לאחרים ממשפחתו של מוחמד.

## ראו גם
* נשותיו של מוחמד
** צפייה - אישה יהודיה נוספת שהייתה אשתו העשירית של מוחמד
* צחאבה
* היהדות ומוחמד

## הערות שוליים

קטגוריה:יהודיות שהתאסלמו
קטגוריה:נשים במאה ה-7
קטגוריה:נשות מוחמד
קטגוריה:יהודי חצי האי ערב במאה ה-7
The Voice (שיר של המודי בלוז)

"**The Voice**" הוא שיר שנכתב על ידי ג'סטין היוורד אשר הופץ לראשונה באלבום Long Distance Voyager של להקת המודי בלוז משנת 1981. באוקטובר שנת 1981 השיר הגיע למקום 15 ברשימת הבילבורד הוט 100. במצעד Billboard Top Rock Tracks שהה השיר במקום ראשון במשך ארבעה שבועות במהלך יוני-יולי 1981. השיר החזיר את הלהקה למעמד שהיה לה בסוף שנות ה-60.

## הקלטה
"The Voice" היה אחד השירים הראשונים שהוקלטו לאלבום Long Distance Voyager, ב-25 באפריל 1980. הייווארד מבצע אותו בשירה, בנגינה על גיטרות אקוסטיות וחשמליות, וכן את רוב ההרמוניות. שני חברי הלהקה האחרים, ג'ון לודג' וריי תומאס, מצטרפים לשירת הפזמון.

בגרסת האלבום, ישנה הקדמה של סינתיסייזר של 30 שניות המובילה לשיר, שבוצעה על ידי פטריק מורז.

## כתיבה
המילים משקפות את חוסר הביטחון שהיווארד חש בזמנו בנוגע להיותו כוכב והלחץ לעמוד בציפיות מול ביקורות גרועות כמו גם מחסום הכתיבה בו חש. שם השיר נקבע רק לאחר הקלטתו ומתייחס לקול הפנימי שהוא גם המבקר החריף ביותר של האדם עצמו.

## משתתפים
* ג'סטין הייווארד: גיטרות חשמליות ואקוסטיות, שירה
* ג'ון לודג': גיטרה בס, קולות רקע
* ריי תומאס: טמבורין, קולות רקע
* פטריק מורז: פסנתר, מלוטרון, סינתיסייזר מדגמים שונים
* גראם אדג': תופים

## קישורים חיצוניים
The Voice - באתר YouTube

קטגוריה:שירי 1980
קטגוריה:סינגלים מ-1981
קטגוריה:שירים באנגלית
ללנטוס

**ללנטוֹס** או **ללנטוּס** (ביוונית עתיקה: Λήλαντος) הוא דמות משנית מהמיתולוגיה היוונית המופיעה באפוס המאוחר דיוניסיאקה מאת נונוס מ, שנכתב בתחילת המאה החמישית לספירה. הוא בנם של קויוס ופויבה ואחיה של לטו.

## בדיוניסיאקה
ללנטוס הוא אביה הטיטאן של הנימפה אאורה, שהייתה בת לוויה לציד של ארטמיס והאם, מאת דיוניסוס, של , אלוהות מינורית הקשורה ל. ללנטוס היה נשוי לנימפה האוקיאנית פריבויה, שנראה כי נונוס רומז שהיא אמה של אאורה, אם כי במקום אחר הוא מכנה את אאורה "בתה של קיבלי", האלה-האם הפריגית.

## קישורים חיצוניים
* 

## הערות שוליים

קטגוריה:טיטאנים
קטגוריה:דמויות מהמיתולוגיה היוונית
אנדרו אקסום

**אנדרו אקסום (**; נולד ב־1978) הוא חוקר אמריקאי של המזרח התיכון, סופר וקצין לשעבר בצבא ארצות הברית. הוא השתתף בסקירה של גנרל סטנלי מק'קריסטל על האסטרטגיה האמריקאית באפגניסטן. 

## ביוגרפיה
אקסום נולד בצ'טנוגה, טנסי אביו גם הוא היה עיתנאי ומורה לאנגלית.

בשנת 1996 סיים את לימודיו בבית הספר מקאלי בצ'טנוגה, טנסי ולאחר מכן המשיך ללימודים של 4 שנים באוניברסיטת פנסילבניה, שם היה בעל טור *ב"דיילי פנסילבניה"*, חבר באחוות סיגמא נו וחבר באגודת הספינקס הבכירה. אקסום, קצין בצבא ארצות הברית, הוביל מחלקה של חי"ר קל באפגניסטן בעקבות פיגועי 11 בספטמבר ובעקבות כך הוביל מחלקה של ריינג'רים של הצבא כחלק מכוחות המשימה למבצעים מיוחדים בכווית ובאפגניסטן בדרגת קפטן. הוא הוזמן כקצין דרך תוכנית ה-ROTC של הצבא של אוניברסיטת פנסילבניה, אליה הצטרף בתחילה כאמצעי למימון השכלתו שם. הוא סיים בשנת 2000 תואר ראשון בלימודים קלאסיים ובספרות אנגלית. 

לטענתו לימודים אלו עיצבו את תפיסותיו בנוגע לחיי הצבא וניכרים בדרכים שהוא כותב על מה שעשה והרגיש, עם ציטוטים תכופים ורמזים לספרות יוונית עתיקה ולרומנים אמריקאים מודרניים. בראיון אמר כי הוא "נוטה לחשוב היסטורית".

הוא השתתף ונלחם במבצע אנקונדה. לאחר מכן סיים תואר שני בלימודי המזרח התיכון באוניברסיטה האמריקאית של ביירות שם למד גם את השפה הערבית. בשנים 2006–2007, אקסום היה עמית במכון וושינגטון למדיניות המזרח הקרוב. מאוחר יותר למד לקראת דוקטורט מהמחלקה ללימודי מלחמה, קינגס קולג' בלונדון. 

העיתונאי בלייק הונשל מהמגזין *[[Foreign Policy]]* כינה את אקסום "אחד האנליסטים החדים ביותר במזרח התיכון בסביבה". 

בעודו בשירות פעיל, וסובל מפציעה לא קרבית בברך, כתב אקסום את ספרו הראשון, *"צבא האיש הזה: סיפור חייל מהקווים הקדמיים של המלחמה בטרור".* 

## דעותיו
אקסום מתח ביקורת על כמה מרכיבים אסטרטגיים של המלחמה בטרור. בפרט, הוא מבקר את ההסתמכות של ממשלת ארצות הברית על תאגידים צבאיים פרטיים בעיראק ובאפגניסטן, כמו גם על מה שהוא רואה כשימוש לרעה במזל"טים בחיסול מטרות טרור.

## ספריו
* *This Man's Army: A Soldier's Story from the Front Lines of the War on Terrorism*

## קישורים חיצוניים

## הערות שוליים

קטגוריה:בוגרי קינגס קולג' לונדון
קטגוריה:בלוגרים אמריקאים
קטגוריה:אמריקאים שנולדו ב-1978
קטגוריה:קצינים וחוגרים בצבא ארצות הברית
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:בוגרי אוניברסיטת פנסילבניה
פתחי את שי

**פָתְחִי את שַׁי** היא תוכנית אירוח סאטירית ישראלית בהנחיית שי גולדשטיין ונועם פתחי המשודרת בימי ראשון עד רביעי בשעה 22:30 בערוץ עכשיו 14.

## היסטוריה
במסגרת שינויים בלוח השידורים של עכשיו 14, ב-21 במרץ 2024 הודיע הערוץ ששי גולדשטיין ונועם פתחי יקבלו בו תוכנית משותפת. ב-26 במרץ 2024 עלה לשידור הפרק הראשון של התוכנית שהגיע למקום השני במספר הצופים בין ארבעת ערוצי החדשות המובילים בישראל עם 6% צפייה.

## מבנה התוכנית

**תוכנית הטלוויזיה כוללת את הפינות הקבועות הבאות, בנוסף לשאר הפינות המשתנות בתוכנית שאותן לא ניתן לפרט:** 

* "שי ופתחי מסכמים לכם את היום"
* ראיונות עם שתי אישיויות מפורסמות.
* מגישי ה"יורדים אל העם"
* "מה ששלך שלך"
* "שיחת טלפון מפתיעה"
* "יורדים אל העם"

## קישורים חיצוניים
*
*

## הערות שוליים

קטגוריה:תוכניות טלוויזיה ישראליות
קטגוריה:עכשיו 14: תוכניות וסדרות
קטגוריה:תוכניות חדשות ואקטואליה
קטגוריה:תוכניות טלוויזיה סאטיריות ישראליות
עונת 1980/1981 בגביע קוראץ'

**עונת  ב[[גביע קוראץ']]** הייתה המהדורה העשירית של תחרות פיב"א לקבוצות כדורסל אירופיות, שנערכה בין 8 באוקטובר 1980 ל-19 במרץ 1981.

חובנטוד בדאלונה מספרד ניצחה בגמר את רייר ונציה מאיטליה וזכתה בטורניר בפעם הראשונה.

## סיבוב ראשון

## סיבוב שני

## שלב הבתים
שלב הבתים נערך בארבעה בתים בני ארבע קבוצות, והקבוצה במקום הראשון בכל בית העפילה לחצי הגמר.

יוגופלסטיקה ספליט, דינמו מוסקבה, חובנטוד בדאלונה, אסוול ליון-וילרבאן ורייטי, שזכתה במהדורה הקודמת, העפילו אוטומטית לשלב זה.

## חצי גמר

## גמר

## ישראל בתחרות
הפועל תל אביב והפועל חיפה, שסיימו במקום השני והרביעי בהתאמה בעונת 1979/1980 בליגה הלאומית בכדורסל, ייצגו את ישראל בתחרות.

הפועל תל אביב הוגרלה בסיבוב הראשון מול פלורוס וניצחה 174–159 (ניצחונות 84–72 בישראל ו-90–87 בבלגיה), הוגרלה בסיבוב השני מול ינישהיר וניצחה 236–132 (ניצחונות 109–68 באנקרה ו-127–64 בתל אביב) ובשלב הבתים הודחה לאחר שסיימה במקום הרביעי בבית עם רייטי (הפסדים 94–99 בבית ו-80–84 בחוץ), אנדרלכט (הפסד 80–88 בחוץ וניצחון 90–86 בבית) והכוכב האדום בלגרד (ניצחון 96–92 בבית והפסד 102–128 בחוץ).

הפועל חיפה הוגרלה בסיבוב הראשון מול פאנליניוס וניצחה 198–140 (ניצחונות 102–63 בחיפה ו-96–77 באתונה), אך הודחה בסיבוב השני לאחר שהפסידה לרייר ונציה 184–203 (95–103 בישראל ו-89–100 באיטליה).

## קישורים חיצוניים
* תוצאות, באתר פיב"א אירופה
* תוצאות, באתר Linguasport
קטגוריה:תחרויות כדורסל ב-1980
קטגוריה:תחרויות כדורסל ב-1981
קטגוריה:גביע קוראץ'
עונת 1981/1982 בגביע קוראץ'

**עונת  ב[[גביע קוראץ']]** הייתה המהדורה ה-11 של תחרות פיב"א לקבוצות כדורסל אירופיות, שנערכה בין 6 באוקטובר 1981 ל-18 במרץ 1982.

לימוז' מצרפת ניצחה בגמר את שיבנקה שיבניק מיוגוסלביה וזכתה בטורניר בפעם הראשונה.

## סיבוב ראשון

## סיבוב שני

## שלב הבתים
שלב הבתים נערך בארבעה בתים בני ארבע קבוצות, והקבוצה במקום הראשון בכל בית העפילה לחצי הגמר.

רייר ונציה, הכוכב האדום בלגרד, ספרטק לנינגרד, פלקנסטרו וארזה וחובנטוד בדאלונה, שזכתה במהדורה הקודמת, העפילו אוטומטית לשלב זה.

## חצי גמר

## גמר

## ישראל בתחרות
הפועל עפולה/העמק והפועל תל אביב, שסיימו במקום השלישי והחמישי בהתאמה בעונת 1980/1981 בליגה הלאומית בכדורסל, ייצגו את ישראל בתחרות.

הפועל עפולה/העמק הודחה בסיבוב הראשון על ידי ורוויה-פפינסטר לאחר שהפסידה 150–160 (66–69 במזרע ו-84–91 בוורוויה).

הפועל תל אביב הודחה בסיבוב השני על ידי שיבנקה שיבניק לאחר שהפסידה 189–195 (ניצחון 101–97 בתל אביב והפסד 88–98 בשיבניק).

## קישורים חיצוניים
* תוצאות, באתר פיב"א אירופה
* תוצאות, באתר Linguasport
קטגוריה:תחרויות כדורסל ב-1981
קטגוריה:תחרויות כדורסל ב-1982
קטגוריה:גביע קוראץ'
מיקיטה בדזיאקוסקי

**מיקיטה בדזיאקוסקי** (בבלארוסית: **Мікіта Бадзякоўскі**; נולד ב-6 בפברואר 1992) הוא שחקן פוקר בלארוסי אשר זכה בצמיד אליפות העולם בפוקר ובחמישה גביעי סבב טריטון.

## קורות חיים
בדזיאקוסקי החל את קריירת הפוקר שלו כשחקן טורנירים אונליין תחת השם "fish2013" בפוקרסטארס. הפעם הראשונה בה הגיע לכסף בטורניר פוקר היה כשסיים במקום הרביעי בטורניר בקייב, חודש לאחר יום הולדתו ה-18. הוא ממעט לשחק בטורנירים בעלי עלות כניסה אשר נמוכים מ-10,000 דולר, למעט במסגרת אליפות העולם בפוקר, ומשתתף קבוע בטורנירים בעלי עלות כניסה גבוהים במיוחד.

הטורניר הראשון אותו ניצח היה ב-2017, כאשר זכה בטורניר בעל עלות כניסה של כ-50 אלף דולר, במסגרת ה-Aussie Millions במלבורן, אוסטרליה, ובפרס של כ-133 אלף דולר. חודשיים לאחר מכן ניצח בטורניר בעל עלות כניסה של כ-65 אלף דולר במקאו, כאשר גבר על טום דוואן.

בדזיאקוסקי נוהג להשתתף באופן קבוע בסבב טריטון. בגביע הראשון שלו זכה במאי 2018, כאשר ניצח באירוע המרכזי במונטנגרו, בו זכה בסכום של כ-2.5 מיליון דולר. חודשיים לאחר מכן ניצח באירוע המרכזי בצ'ג'ו, קוריאה הדרומית, בו זכה בסכום של כ-5.3 מיליון דולר. נכון למרץ 2024 זכה ב-5 גביעי סבב טריטון, ובכ-19.8 מיליון דולר.

את זכייתו הגדולה ביותר עשה ב-2023, כאשר ניצח בטורניר ה-One Drop אשר התקיים ב-Wynn שבלאס וגאס, בעל עלות כניסה של מיליון דולר, וזכה בכ-7.1 מיליון דולר.

נכון למרץ 2024, בדזיאקוסקי זכה בסך של כ-52.7 מיליון דולר מטורנירי פוקר והוא אחד מבין שחקני הפוקר בעלי מרב ההכנסות מטורנירים בעולם.

### צמידי אליפות העולם בפוקר

## קישורים חיצוניים

## הערות שוליים

קטגוריה:זוכי צמיד אליפות העולם בפוקר
קטגוריה:זוכי גביע סבב טריטון
קטגוריה:שחקני פוקר
קטגוריה:בלארוסים שנולדו ב-1992
הדקירות בירושלים בין השנים 1997 ל-1999

**הדקירות בירושלים בשנים 1997–1999** היו סדרה של רציחות וניסיונות רצח בהם נרצחו שלושה ערבים ונפצעו עוד שישה, שהתרחשו בעיקר בשכונת מאה שערים ובסביבתה.

ב-2010 נעצר חיים פרלמן, פעיל ימין וחבר תנועת כך, בחשד שהוא הדוקר הסדרתי. לאחר מכן הוא שוחרר ללא הגשת כתב אישום.

נכדו של אחד הקורבנות, חאירי אלקם, שנקרא על שם סבו, ביצע ב-2023 את פיגוע הירי בנווה יעקב בו רצח שבעה יהודים.

## הדקירות
הדקירה הראשונה אירעה בנובמבר 1997. הדקירות התרחשו כולן בנסיבות דומות, והנדקרים היו ערבים שהיו בעבודה או בדרך למקום העבודה שלהם. שניים מהקורבנות מתו כתוצאה מהדקירה, ואילו האחרים נפצעו בדרגות חומרה שונות.

משטרת ירושלים הגיעה למסקנה כי מדובר בסדרת "דקירות שיטתיות" של יהודי חרדי עם מניעים לאומניים ואנטי-פלסטינים.

10 פיגועים נחשבו כקשורים ל"דוקר הסדרתי" על ידי משטרת ירושלים:
* 30 בנובמבר 1997: פלסטיני נדקר ונפצע באורח קל בפינת רחוב שמואל הנביא ושמעון הצדיק.
* 17 בפברואר 1998: חמזה עוביידה, נער פלסטיני בן 14 משועפאט, עובד במכולת מקומית, נדקר ונפצע באורח קל ברחוב בתי ורשה במאה שערים.
* 10 במרץ 1998: נאצר בשאראת, נער פלסטיני בן 17 מג'בע, אף הוא עובד בחנות מכולת, נדקר ונפצע באורח בינוני ברחוב ראשית חוכמה.
* 12 במרץ 1998: חסן כעאבנה, פלסטיני בן 35, נדקר ונפצע באורח בינוני עד קשה במאה שערים.
* 29 באפריל 1998: ואאל סוואהרי, ירדני-פלסטיני שביקר את משפחתו במזרח ירושלים, נדקר ונפצע באורח קל כשיצא מבית החולים ביקור חולים תוך כדי הליכה ברחוב מאה שערים.
* 7 במאי 1998: נאשד סלאח, אופה פלסטיני בן 38, נדקר בשעה 5 לפנות בוקר בעת שהלך לעבודה ברחוב בית ישראל. סלאח הצליח למסור למשטרה תיאור של התוקף שלו. לפי חלק מהמקורות סלאח מת מפצעיו, ולפי אחרים לא מת.
* 14 במאי 1998: ח'ירי אלקם, פועל בניין פלסטיני בן 51 ממזרח ירושלים, נדקר ונהרג ברחוב שמואל הנביא. התוקף, חמוש בסכין גדולה, תקף את אלקם מאחור לפנות בוקר, כשהיה בדרכו למקום עבודתו, אתר בנייה ברמות, לאחר שהתפלל במסגד אל-אקצא. התוקף דקר את אלקם שוב ושוב. אלקם התמוטט ומת על המדרכה. 25 שנים מאוחר יותר, נכדו של אלקם, שנקרא על שם סבו, היה אחראי לפיגוע הירי בנווה יעקב.
* 2 בדצמבר 1998: אוסאמה נתשה, מנקה רחובות פלסטיני בן 41 מאבו תור נדקר ונהרג ברחוב שמואל הנביא. הוא יצא לעבודה בסביבות השעה 5 בבוקר, נדקר כ-30 מטרים מביתו, והתמוטט על המדרכה.
* 13 בינואר 1999: פלסטיני מראס אל-עמוד נדקר.

## חקירה
רוב הניצולים מהפיגועים אמרו שהם לא ראו את פניו של התוקף שלהם. חלקם אמרו שפניו היו מכוסים, אבל הוא זוהה כיהודי אורתודוקסי.

תושבי השכונות החרדיות בהן אירעו הפיגועים סירבו לשתף פעולה עם חקירת המשטרה.

צוות החקירה של המשטרה גילה פרטים מסוימים זהים בכל הדקירות, מה שמחזק את ההנחה שאותו אדם עומד מאחורי כל הדקירות, עם מניעים לאומנים ואנטי-פלסטינים.

## בקשות לפיצויים
משפחתו של ח'ירי אלקם, בן 51 שעבד בו נהרג על ידי העבריין, ביקשה פיצויים מהמוסד לביטוח לאומי לפי "חוק התגמולים לנפגעי פעולות איבה", אך נדחתה בטענה שחוק זה חל רק על פיגועים נגד יהודים. לאחר הליך ערעור ממושך, נפסקו פיצויים בסך 162,000 דולר על ידי ועדת משרד הביטחון, שהוקמה לאחר שריפת דירתן של שלוש נשים פלסטיניות בירושלים ב-1998, שלכאורה בוצעה על ידי יהודים. עם זאת, ארגון יהודי בשם "קורבנות הטרור הערבי הבינלאומי" פעל למניעת ביצוע התשלום.

## קישורים חיצוניים
* 

## הערות שוליים

קטגוריה:טרור יהודי בישראל
קטגוריה:ירושלים: פיגועי דקירה
קטגוריה:שנות ה-90
פזורה

[ממוזער|הפזורה ההודית היא הפזורה הגדולה בעולם; אורות [דיוואלי בהודו הקטנה, סינגפור]]
[ממוזער| הפזורה הסינית היא הפזורה השלישית בגודלה בעולם. התמונה היא של [טוראנה בשכונת צ'יינהטאון אשר בסידני שבאוסטרליה]]
**פזורה** היא אוכלוסייה המפוזרת על פני אזורים אשר שונים מארץ המוצא שלה. המונח משמש לרוב כאשר מתייחסים לקהילת אנשים אשר מזדהה עם מיקום גאוגרפי מסוים בעולם על אף שהם גרים במיקום אחר בעולם.

קהילות בולטות בעולם אשר לא גרות בארץ המוצא כוללות את הפזורה היהודית שנוצרה בעקבות גלות בבל, הפזורה האשורית-כלדית-סורית שנוצרה בעקבות רצח העם האשורי, היוונים שברחו או נעקרו מבתיהם בעקבות כיבוש קונסטנטינופול, רצח העם היווני-פונטי שהתרחש בהמשך וכמו גם פרעות איסטנבול, הגירת אנגלו-סקסונים (בעיקר לתחומי האימפריה הביזנטית) לאחר הכיבוש הנורמני של אנגליה, הסינים וההודים שנאלצו לעזוב את ארצות מולדתם במהלך המאה ה-19 והמאה ה-20, הפזורה האירית שנוצרה בעקבות רעב תפוחי האדמה הגדול באירלנד, הפזורה הסקוטית שנוצרה בעקבות הפינוי הכפוי של אזור ההיילנדס ואזור השפלה של סקוטלנד, האוכלוסייה הצוענית אשר גורשו מתת-היבשת ההודית, הפזורה הצ'רקסית בעקבות רצח העם הצ'רקסי, הפזורה הפלסטינית בעקבות הסכסוך הישראלי-פלסטיני, הפזורה הארמנית בעקבות רצח העם הארמני, הפזורה הלבנונית בעקבות מלחמת האזרחים בלבנון, והפזורה הסורית בעקבות מלחמת האזרחים בסוריה, והפזורה האיראנית, אשר גדלה לאורך השנים מחצי מיליון בני אדם ל-3.8 מיליון בני אדם בין המהפכה האיראנית ב-1979 עד שנת 2019, ואשר חיה ברובה בארצות הברית, קנדה וטורקיה. 

על פי דו"ח של האו"ם לשנת 2019, הפזורה ההודית היא הפזורה הגדולה בעולם, והיא כוללת 17.5 מיליון בני אדם. הפזורה השנייה בגודלה בעולם היא הפזורה המקסיקנית אשר כוללת 11.8 מיליון בני אדם. הפזורה השלישית בגודלה בעולם היא הפזורה הסינית, אשר כוללת 10.7 מיליון בני אדם.

## ראו גם
* גלות (יהדות)

## קישורים חיצוניים

## הערות שוליים

קטגוריה:נדידת בני אדם
ברק לדרר

**ברק לדרר** (נולד ב-17 באפריל 1985) הוא מאמן כדורסל ישראלי המשמש כעוזר מאמן של הפועל תל אביב מליגת העל. לדרר החל את דרכו בכדורסל בבני הרצליה כשחקן נוער ומאמן. ב-2015 הצטרף להפועל תל אביב כעוזר מאמן. במהלך עונת 2023/24 שימש כמאמנה הזמני של הקבוצה במקומו של דני פרנקו.

## קריירה
לדרר החל את דרכו בכדורסל כשחקן במחלקת הנוער של בני הרצליה. לפני שירותו הצבאי החל לעסוק גם באימון. הוא אימן שמונה שנים במחלקת הנוער של בני הרצליה לפני שעבר למחלקת הנוער של הפועל תל אביב. במקביל לעבודתו כמאמן המשיך לשחק כדורסל בליגה ב'.

בעונת 2016/17 הוא זכה עם קבוצת נערים ב' של הפועל תל אביב באליפות ובגביע המדינה.

בעונת 2015/16 הצטרף לדרר לקבוצה הבוגרת של הפועל תל אביב כעוזרו של עודד קטש. מאז שימש לדרר כעוזר מאמן תחת שרון אברהמי, רמי הדר, רועי חגאי, דני פרנקו, אריאל בית הלחמי, יאניס קאסטריטיס, סטפנוס דדאס ודימיטריוס אטיודיס.

במהלך עונת 2019/20, לאחר פיטוריו של אריאל בית הלחמי, הדריך לדרר את הקבוצה במשחק בו הפסידה הפועל למכבי תל אביב. בעונת 2020/21, במהלך משחק נגד הפועל חולון, הורחק דני פרנקו ולדרר הדריך במקומו את הקבוצה. הפועל השיגה במשחק ניצחון שסייע לה להימנע מירידת ליגה. בנוסף, הוא משמש כמנהלה המקצועי של קבוצת הבת של המועדון, הפועל אורי תל אביב (המכונה לעיתים הפועל עודפים תל אביב).

באפריל 2024 מונה למאמנה הזמני של הפועל תל אביב במקומו של דני פרנקו. בהדרכתו ניצחה הקבוצה משחק אחד מתוך שניים. לאחר מינויו של סטפאנוס דדאס הוא חזר לעמדת עוזר המאמן. לדרר המשיך לשמש כעוזר המאמן לצדו של דדאס לאחר מינויו של דימיטריוס איטודיס למאמו הקבוצה. בעונת 2024/25 היה לדרר שותף לזכייתה של הקבוצה ביורוקאפ.

### בנבחרות ישראל
במקביל לעבודתו במועדונים, שימש לדרר כמאמן בנבחרות הצעירות של ישראל. ב-2017 הוא מונה לעוזרו של נתי כהן בנבחרת הנוער של ישראל. הוא השתתף עם הנבחרת באליפות אירופה דרג ב' ב-2018 שנערכה במקדוניה. הנבחרת סיימה את הטורניר במקום התשיעי ונותרה בדרג ב'. ב-2018 מונה לדרר לעוזרו של ברק דמיציאן בנבחרת ישראל עד גיל 15. לדרר שימש גם כעוזרו של דמיציאן בנבחרת הקדטים אך אליפויות אירופה לא התקיימו בשל מגפת הקורונה. הוא השתתף עם נבחרת הקדטים בטורניר צ'לנג'ר שהתקיים בקיץ 2021 בסרביה, אשר שימש כטורניר מוקדמות לאליפות העולם עד גיל 17. הנבחרת סיימה את הטורניר עם מאזן של שני ניצחונות ושלושה הפסדים ולא העפילה לאליפות העולם.

## קישורים חיצוניים
* דף המאמן, באתר מנהלת הליגה

## הערות שוליים

קטגוריה:מאמני כדורסל ישראלים
קטגוריה:ישראלים שנולדו ב-1985
קייטי מורגן

**שרה לין קאראדין** (באנגלית: **Sarah Lyn Carradine**; נולדה ב-7 במרץ 1980), המוכרת בשם הבמה "**קייטי מורגן**" ("**Katie Morgan**"), היא שחקנית פורנוגרפיה, שחקנית קולנוע ומנחה אמריקאית.

קאראדין גדלה בבית נוצרי קתולי דתי, בת לכומר שמרן, ונישאה כבר בגיל 18. ב-2000, קאראדין נעצרה לאחר שנתפשה מבריחה כ-45 קילוגרמים של סמי קנאביס ממקסיקו לארצות הברית. לאחר שישבה במשך ארבעה חודשים בבית סוהר, קאראדין שוחררה בערבות וחתמה על הסדר טיעון שכחלק ממנו היא נאלצה לשלם קנס. על מנת להסדיר את חובותיה, היא החליטה להיכנס לתעשיית המין. עבור שם הבמה איתו היא תופיע בסרטים הפורנוגרפיים, קאראדין בחרה ב"קייטי מורגן": השם הפרטי כמחווה לשם הדמות הנשית הראשית בספר "חלף עם הרוח", ושם המשפחה כאזכור למשקה הרום קפטן מורגן. מורגן תכננה לעבוד רק למשך כמה חודשים בלבד, על מנת להסדיר את חובותיה, אך היא בחרה להישאר בעבודה זו מאחר שנהנתה ממנה. לאחר הופעה בכ-400 סצנות פורנוגרפיות מאז החלה את הקריירה ב-2001, מורגן פרשה ב-2008 מן התעשייה. לאחר פרישתה, ב-2013, מורגן נכללה בהיכל התהילה של המגזין "AVN". ב-2015, לאחר הפסקה בת כשבע שנים, מורגן שבה לפורנוגרפיה. מאז, מורגן הופיעה בכ-300 סצנות נוספות וכן זכתה להיכלל גם בהיכל התהילה של האיגוד "XRCO" ב-2021.

מורגן הופיעה בספיישלים טלוויזיוניים רבים העוסקים בפורנוגרפיה וביחסי מין כמנחה ונושאים את שמה, וביניהם "Katie Morgan: A Porn Star Revealed" (2005), "Katie Morgan on Sex Toys" (2007) ו-"Katie Morgan's Sex Tips: Questions, Anyone?" (2008) של ערוץ הטלוויזיה "HBO". בספיישלים אלו, מורגן הופיעה בטלוויזיה בעירום מלא כשלגופה נעלי עקב בלבד. מאוחר יותר, ב-2013, מורגן הייתה חלק מן הפאנל של תוכנית הטלוויזיה "That Sex Show" בערוץ "Logo". ב-2008, מורגן הופיעה כאורחת בתפקיד עצמה בפרק של סדרת הטלוויזיה "הפמליה". עוד באותה השנה, מורגן הופיעה בסרט הקומדיה הרומנטית של קווין סמית' "זאק ומירי עושים פורנו". במהלך שלב הצילומים, מורגן הכירה על הסט את השחקן והתסריטאי ג'ים ג'קמן. עם גירושיה ב-2009, מורגן נישאה לג'קמן. עם זאת, השניים התגרשו כבר באותה השנה. ב-2017, מורגן נישאה לשחקן הפורנוגרפיה אוון סטון.

## קישורים חיצוניים

* קייטי מורגן, במסד הנתונים הפורנוגרפיים Internet Adult Film Database
* קייטי מורגן, במסד הנתונים הפורנוגרפיים Adult Film Database

## הערות שוליים

קטגוריה:שחקניות פורנוגרפיה אמריקאיות
קטגוריה:שחקניות קולנוע וטלוויזיה אמריקאיות
קטגוריה:מנחי טלוויזיה אמריקאים
קטגוריה:אמריקאיות שנולדו ב-1980
יובל אטיאס

**יובל אטיאס** (נולדה ב-28 במאי 1993) היא סופרת פנטזיה ומדע בדיוני ישראלית, ומנחת סדנאות כתיבה.

## ביוגרפיה

יובל אטיאס נולדה וגדלה בחצור הגלילית. הדריכה במכינה הקדם צבאית "גל", ועבדה בעמותת "אחריי!" במגוון תפקידים, בהם הדרכה וניהול מחוז דרום בפרויקט "אחרייטק". בשנים 2017–2020 למדה לתואר ראשון בפסיכולוגיה וניהול באוניברסיטת בן-גוריון בנגב, ובשנים 2020–2024 למדה לתואר שני בספרות עברית במגמה לכתיבה יוצרת.

התחילה לכתוב ספרים וסיפורים קצרים בגיל 14. סיפורה, "שחיטה שעל העץ", זכה בפרס עינת 2021, התפרסם ב"היה יהיה" 2023 והיה מועמד לפרס גפן 2024. סיפוריה, "חג הבנות" ו"ההסכם" זכו במקום הראשון בתחרות הסיפורים הקצרים של כנס "עולמות" (2023, 2020). סיפורים נוספים שלה התפרסמו באתר האגודה הישראלית למד"ב ולפנטסיה.

בשנת 2023 פרסמה את ספרה הראשון, "הרואה" בהוצאת כנרת זמורה-ביתן דביר. הספר, פנטזיה אורבנית לנוער בוגר המתרחשת בבאר שבע, הגיע לרשימת רבי המכר של אתר ע-ברית בקטגוריית ספרי הילדים והנוער בשבוע הראשון לצאתו והיה מועמד לפרס גפן 2024.

אטיאס גרה בבאר שבע, עם בן זוגה ובתה.

## קישורים חיצוניים
* 

## הערות שוליים

קטגוריה:בוגרות אוניברסיטת בן-גוריון בנגב
קטגוריה:בוגרי אוניברסיטת בן-גוריון בנגב
קטגוריה:סופרות ישראליות
קטגוריה:סופרים ישראלים
קטגוריה:סופרות פנטזיה ישראליות
קטגוריה:זוכי פרס עינת
קטגוריה:חצור הגלילית: אישים
קטגוריה:באר שבע: אישים
קטגוריה:ישראליות שנולדו ב-1993
קטגוריה:ישראלים שנולדו ב-1993
בית הכנסת של אחלציחה

**בית הכנסת של אחלציחה** (בגאורגית: **ახალციხის სინაგოგა**) או **בית הכנסת הישן של אחלציחה** או **בית הכנסת הגדול של אחלציחה** הוא בית הכנסת ספרדי של קהילת יהודי אחלציחה בשכונת היהודים באחלציחה למרגלות מצודת רבאתי. בית הכנסת נחשב לבית הכנסת הפעיל העתיק ביותר בגאורגיה. אף על פי שאין בו מניין קבוע, מתקיימים בו תפילות בחגים בהשתתפות תיירים או יהודי אחלציחה שמתגוררים בטביליסי.

בית הכנסת הגדול של אחלציחה הוא אחד משני בתי כנסת שנבנו בעיר אחלציחה שבדרום גאורגיה. מבנה בית הכנסת החדש, שנקרא בית הכנסת הקטן, נוסד בשנת 1902, נמצא כ-30 מטר ממנו במורד אותו רחוב, רחוב גורמישווילי (נקרא קודם לכן רחוב יברייסקי אוצ'סטוק). בית הכנסת הגדול נוסד בשנת 1863. והוא כולל תיבה מרכזית גדולה. ארון התורה נמצא בקיר המערבי, הכניסה מדרום, ועזרת הנשים עם מפריד סריג גבוה נמצאת בקיר המזרחי מול ארון התורה.

בשנת 1950 היו באחלציחה, כפי הנראה, שני בתי כנסת פעילים. בית הכנסת הקטן נסגר בשנת 1951. בראשית 1953 היה בית כנסת הישן פעיל. בשנת 1956 החרימו השלטונות הסובייטים את מבנה בית הכנסת והוא הפך לבית תרבות. לאחר נפילת ברית המועצות, נפתח בית הכנסת מחדש, והתקיימו במקום חיי קהילה כסדרם. עם עליית יהדות גאורגיה לישראל משנות ה-70 של המאה ה-20, נתדלדל מספר היהודים בעיר בתהליך הדרגתי, וכבר בשנת 2004 לא היו באחלציחה די יהודים לקיום מניין. בעשור השני של המאה ה-21 נותרו בעיר שתי משפחות יהודיות.

## קישורים חיצוניים

* בית הכנסת של אחלציחה, אברהם דיין, , 2019
* חגיגות למלאת 275 שנה לייסוד בית הכנסת היהודי העתיק ביותר בגאורגיה ו-153 שנה לשיפוצו , 25 במאי 2016
* חגיגות 275 לייסוד בית הכנסת וליחסים החמים בין ישראל-גאורגיה
* ახალციხის სინაგოგა, בית הכנסת של אחלציחה, 
* חנוכה בבית הכנסת של אחלציחה -כתבה בערוץ אחד הגאורגי , , 13 בדצמבר 2015
* כתבה על בית הכנסת, ערוץ החדשות SKnews.ge
* בית הכנסת של אחלציחה, 2011
;גלריה

קובץ:Great Synagogue, Akhaltzikhe, 1863- interior facing two tevot, 1863.JPG|פנים בית הכנסת עם הקמתו, 1863
קובץ:Old Synagogue in Akhaltsikhe.jpg|אפריל 2023
קובץ:Akhaltsikhe Synagogue 4.jpg|ארון הקודש


## הערות שוליים

אחלציחה
אחלציחה
סויוז MS-25

[ממוזער|מרינה ואסילייבסקאיה, טייסת החלל האישה הראשונה ב[בלארוס#היסטוריה|היסטוריה של בלארוס.]]
**סויוז MS-25** (ברוסית: **Союз МС-25**, "ברית MS-25") היא חללית סויוז ששוגרה בהצלחה ב־23 במרץ 2024 מקוסמודרום בייקונור שבקזחסטן והיא הטיסה ה-174 במספר של החלליות ממשפחת הסויוז, מאז שוגרה גרסתה הראשונה בשנת 1967.

הצוות כלל את הקוסמונאוטית הראשונה בהיסטוריה של בלארוס: מרינה ואסילייבסקאיה, כמו גם את הקוסמונאוט המנוסה אולג נוביצקי והאסטרונאוטית האמריקאית טרייסי קולדוול דייסון. צוות הגיבוי כלל את איוואן ואגנר הרוסי, דונלד פטיט מנאס"א ואנסטסיה לנקובה הבלארוסית.

## צוות הטיסה

ב-29 במאי 2023, תאגיד החלל הממשלתי רוסקוסמוס הכריז שצוות "סויוז MS-25" תכלול את הקוסמונאוט אולג נוביצקי, אזרחית בלארוסית ואת האסטרונאוטית טרייסי דייסון מ-NASA. הטיסה תוכננה לשיגור במרץ 2024. מתוכנן שלאחר שהות קצרה בתחנה, אולג נוביצקי ואזרח אחר של בלארוס ששוהה בתחנת החלל יחזרו לכדור הארץ בחללית סויוז MS-24 עם האסטרונאוטית לורל אוהרה וטרייסי דייסון תישאר בתחנת החלל עד ספטמבר 2024 כאשר תנחת על החללית סויוז MS-25 יחד עם הקוסמונאוטים אולג קונוננקו וניקולאי צ'וב, לאחר שיסיימו שנת שהות בתחנה.

ב-21 במרץ 2024, תהליך השיגור הופסק מספר שניות לפני הפעלת המנועים, זאת עקב תקלה טכנית. השיגור נדחה ל-23 במרץ 2024 ובוצע בהצלחה.. ב-25 במרץ החללית ביצע עגינה למודול פקיצ'אל של תחנת החלל הבין-לאומית. העגינה עברה במשטר אוטומטי ללא בעיות.

## קישורים חיצוניים

*  בערוץ היוטיוב של רוסקוסמוס
* סויוז MS-24
* תיאור המשימה

## הערות שוליים

קטגוריה:תוכנית סויוז
קטגוריה:2024 ברוסיה
נאוה חרובי

**נאוה חרובי** (27 בפברואר 1950 – 12 בדצמבר 2022) הייתה פרופסור לכלכלה.

## ביוגרפיה
חרובי נולדה בקריית מוצקין לחיה וצבי פישמן. למדה לתואר ראשון ולתואר שני בכלכלה בטכניון. בשנת 1980 סיימה לימודי דוקטורט בפקולטה לחקלאות, מזון וסביבה ע"ש רוברט ה. סמית באוניברסיטה העברית בהדרכתו של פרופסור יואב כסלו .

חרובי כיהנה כפרופסור מן המניין במכללה האקדמית נתניה, בבית הספר לביטוח. הייתה מרצה לביטוח ולכלכלה וסטטיסטיקה, והתמקדה בתהליכים במשק ויישומם בעולם המעשה. בנוסף, קידמה מחקרים ביישום גישות יישומיות מתחום הכלכלה וניהול של משאבי טבע, מים וסביבה. בכל תחומי ההתמחות שלה כלכלנית, חרובי השתתפה בוועדות, במחקרים ובסדנאות ייעוץ למקבלי החלטות. מעבר לזה, עסקה בקידום נשים ואנשים עם מוגבלויות.

בשנת 2005 מונתה כנציגת הציבור במועצה לרשות לשירותים ציבוריים - מים וביוב.

בשנת 2020 מונתה לוועדה העליונה למינוי פרופסורים בתחום הכלכלה.

חרובי הייתה גרושה ואם לשני בנים ובת.

## פרסומים עיקריים
* נאוה חרובי, שלהבת, שרית, **צריכת תוצרת חקלאית מקומית מול מיובאת: השוואת ערכים סביבתיים וחברתיים באמצעות ניתוח מחזור חיים** אקולוגיה וסביבה 4,1 (2013) 38-43.

* Haruvy, Nava & Shalhevet, S.. (2013). **Valuation of the impacts of housing financial crisis on local sustainable development.** Housing, Housing Costs and Mortgages: Trends, Impact and Prediction. 23-44.
* Eli Shnaider; Arthur Yosef; Nava Haruvy **Factors affecting long-term economic growth-consistency and stability by soft regression estimation** *International Journal of Society Systems Science (IJSSS), Vol. 10, No. 1, 2018*
* Nava Haruvy; Sarit Shalhevet **Indicators of efficient urban water management** *International Journal of Global Environmental Issues (IJGENVI), Vol. 15, No. 1/2, 2016*
* Nava Haruvy (1997). Agricultural reuse of wastewater: nation-wide cost-benefit analysis. *Agriculture, Ecosystems & Environment*, *66*(2), 113-119.


## הערות שוליים

קטגוריה:כלכלניות ישראליות
קטגוריה:כלכלניות יהודיות
קטגוריה:סגל המכללה האקדמית נתניה
קטגוריה:בוגרי הטכניון - מכון טכנולוגי לישראל
קטגוריה:בוגרות הטכניון - מכון טכנולוגי לישראל
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:קריית מוצקין: אישים
קטגוריה:ישראליות שנולדו ב-1950
קטגוריה:ישראלים שנולדו ב-1950
קטגוריה:ישראליות שנפטרו ב-2022
קטגוריה:ישראלים שנפטרו ב-2022
מוליבדן(III) ברומיד

**מוליבדן(III) ברומיד** היא תרכובת אי-אורגנית המורכבת ממוליבדן ומברום, שהנוסחה הכימית שלה היא Mo Br_3. זהו מוצק שחור שאינו מסיס ברוב הממיסים אך מתמוסס בממיסים תורמי אלקטרונים כגון פירידין.

## הכנה
מוליבדן(III) ברומיד מיוצר על ידי תגובה של מוליבדן וברום ב-350 מעלות צלזיוס:

\mathrm{2 \ Mo + 3 \ Br_2 \longrightarrow 2 \ MoBr_3}

ניתן להכין אותו גם מחיזור מוליבדן(IV) ברומיד  עם מתכת מוליבדן, גז מימן או פחמימן.

## קישורים חיצוניים

## הערות שוליים

קטגוריה:ברום: תרכובות
ג'יי אידזס

**ג'יי נואה אידזס** (בהולנדית ובאינדונזית: **Jay Noah Idzes**; נולד ב-2 ביוני 2000 במיירלו שבהולנד) הוא כדורגלן אינדונזי-הולנדי המשחק בעמדת הבלם בקבוצת ססואולו מהסרייה א' ובנבחרת אינדונזיה.

## חיים אישיים
אידזס נולד בהולנד להורים ממוצא אינדונזי. ב-28 בדצמבר 2023 קיבל באופן רשמי אזרחות אינדונזית.

## קריירת מועדונים
אידזס גדל במחלקות הנוער של מיפאנו, פ.ס.וו. איינדהובן, פנלו ואיינדהובן. בשנת 2018 החל לשחק בקבוצה הבוגרת של איינדהובן במסגרת ליגת המשנה ההולנדית, ובסך הכל ערך 54 הופעות ליגה במדי המועדון.

ב-20 ביולי 2020 חתם אידזס בגו אהד איגלס מליגת המשנה ההולנדית. בתום עונת  העפיל עם המועדון לליגת העל ההולנדית. בסך הכל ערך 84 הופעות ליגה במדי המועדון, בהן הבקיע שני שערים.

ב-30 ביוני 2023 חתם על חוזה לארבע שנים בוונציה מהסרייה ב'.

ב-9 באוגוסט 2025 חתם לארבע שנים בססואולו, תמורת 8 מיליון אירו.

## קריירה בינלאומית
ב-7 במרץ 2024 זומן אידזס לסגל נבחרת אינדונזיה לצמד המשחקים נגד נבחרת וייטנאם במסגרת מוקדמות מונדיאל 2026. ב-21 במרץ ערך את הופעת הבכורה שלו בנבחרת, בניצחון 0–1 על נבחרת וייטנאם.

## קישורים חיצוניים

## הערות שוליים

קטגוריה:כדורגלנים הולנדים
קטגוריה:בלמי כדורגל הולנדים
קטגוריה:כדורגלנים אינדונזים
קטגוריה:בלמי כדורגל אינדונזים
קטגוריה:כדורגלני מועדון הכדורגל איינדהובן
קטגוריה:כדורגלני גו אהד איגלס
קטגוריה:כדורגלני ונציה
קטגוריה:כדורגלני נבחרת אינדונזיה
קטגוריה:כדורגלני ססואולו
קטגוריה:הולנדים שנולדו ב-2000
קטגוריה:אינדונזים שנולדו במאה ה-20
הירי בג'ולייט (2024)

**הירי בג'ולייט** (באנגלית: **Joliet Shootings**) היה אירוע ירי המוני שהתרחש בעיר ג'ולייט באילינוי שבארצות הברית, ב-21 בינואר 2024, במהלכו רומיאו אלכסנדר נַאנְס בן ה-23 ירה למוות בשמונה אנשים ופצע אדם נוסף בשלושה מוקדים שונים. הוא נלכד כעבור יום בידי המשטרה, אך התאבד במהלך קרב ירי עם כוחות הביטחון. המניע לירי טרם פוענח ונותר בלתי ברור.

## הירי
בסביבות השעה 16:45 בצהריים ב-21 בינואר 2024 הגיע היורה, רומאו נאנס בן ה-23, לרחוב דייוויס בג'ולייט על גבי רכבו הפרטי. הוא חלף על פני עובר אורח בן 42 אשר סידר את רכבו והשניים שוחחו במשך זמן-מה, בטרם המשיך נאנס בנסיעתו. לאחר שהאיש חצה את הכביש ועבר לצדה השני של המדרכה, חזר נאנס למקום דרך הנתיב הנגדי וירה ברגלו לפני שנמלט מהמקום.

כעשר דקות לאחר מכן התקבלה קריאה ב אודות קולות ירי שנשמעו במתחם דירות ב, שם מצאו כוחות הביטחון את טויוסי באקארי בן ה-28 אשר נורה בראשו זמן קצר לפני כן. הוא נלקח לבית החולים אך מת מפצעיו כעבור מספר שעות.

בשעות הבאות הצליחו אנשי משרד השריף לחשוף את זהותו של נאנס באמצעות מצלמות האבטחה שנמצאו במתחם הדירות, בהן נראו פניו וכן הרכב בו נהג, על אף שלא עלה בידיהם להתחקות אחריו. מספר שוטרים סמויים הוצבו מחוץ לביתו שנמצא על דרך וסט אייקרס לעת לילה, אך לאחר שתים עשרה שעות בהן לא התרחש דבר, התקרבו השוטרים למפתן דלת הבית והבחינו בכתמי דם על הרצפה. כאשר נכנסו פנימה מצאו את גופותיהם של שניים מקרובי משפחתו, ויליאם אסטרס בן השלושים וחמש וטמיקה נאנס בת הארבעים ושבע.

בעקבות הממצאים החליטו השוטרים לבדוק בית נוסף אשר נמצא באותו רחוב, בו התגוררו בני משפחה נוספים של נאנס. כאשר נכנסו פנימה מצאו את גופותיהם של אנג'ל נאנס בן הארבע עשרה, אלונה נאנס בת השש עשרה, אלכסנדריה נאנס בת העשרים, ג'ושוע נאנס בן השלושים ואחת, וכריסטין אסטרס בת השלושים ושבע, כולם נורו למוות.

## מעצר
בתום הרציחות שב נאנס לרכבו והחל לנסוע דרומה לכיוון טקסס, שם עצר במרכז קניות מקומי והחליף את לוחיות הרישוי של רכבו, פעולה שלדעת גורמי החוק נעשתה על מנת לבלבל את השוטרים אשר דלקו אחריו. בשעה 20:30 למחרת היום אנשי שירות המרשלים של ארצות הברית עלו על עקבותיו בעיר , והתעמתו עמו בתחנת דלק בשולי העיר. במהלך קרב הירי גמר אומר בדעתו להתאבד וירה בעצמו למוות בעזרת אקדח.

בת זוגו של נאנס, קיילי קליבלנד סינגלטון, נעצרה זמן קצר לאחר מותו, והואשמה בשיבוש מהלכי משפט. השופט דייוויד קרלסון הורה לשים אותה במעצר בית עד לתום ההליכים. ב-9 בפברואר 2024 כפרה באישומים נגדה.

## הערות שוליים

קטגוריה:ארצות הברית: פיגועי ירי
קטגוריה:2024 בארצות הברית
קטגוריה:פשע באילינוי
פרסי הקולנוע הלאומי (בריטניה)

**פרס הסרט הלאומי** (באנגלית: **National Movie Awards**) היה פרס קולנוע בריטי שאת טקס הענקתו שידר ITV ובו נבחרו הזוכים בפרס באמצעות הצבעה. הענקת הפרס החלה בשנת 2007 והענקתו הופסקה ארבע שנים אחר כך, ב-2011.

## זוכים ומועמדים
### 2007
טקס חלוקת הפרסים הראשון נערך ב-28 בספטמבר 2007, בהנחיית אלכסנדר ארמסטרונג.

### 2008
טקס חלוקת הפרסים השני נערך ב-8 בספטמבר 2008, בהנחיית ג'יימס נסביט.

### 2010
טקס חלוקת הפרסים השלישי נערך ב-26 במאי 2010, בהנחיית ג'יימס נסביט והיה הראשון ששודר בשידור חי.

### 2011
טקס חלוקת הפרסים הרביעי והאחרון עד כה נערך ב-10 במאי 2011, בהנחיית . JLS,  וטייק ד'את הופיעו בו.

## קישורים חיצוניים
* 

## הערות שוליים

הסרט הלאומי
קטגוריה:קולנוע בבריטניה
קטגוריה:רשימות
קטגוריה:ITV
אנדי גריפית'

**אנדרו סמואל "אנדי" גריפית**' (באנגלית: **Andy Griffith**) היה שחקן, קומיקאי, זמר, מפיק טלוויזיה ותסריטאי אמריקאי. גריפית' נודע במיוחד בזכות גילום השריף אנדי טיילור בסיטקום "המופע של אנדי גריפית'" (1960–1968) אשר הפכה לאחת מתוכניות הטלוויזיה הפופולריות ביותר בתולדות הטלוויזיה האמריקאית.

## ביוגרפיה
אנדי גריפית' נולד במאונט איירי, קרוליינה הצפונית, ב-1 ביוני 1926, היה בנם היחיד של קרל לי גריפית' וז'נבה גריפית'. לאחר שסיים את לימודיו בתיכון מאונט איירי ב-1944, גריפית' החל ללמוד באוניברסיטת קרוליינה הצפונית בצ'אפל היל. גריפית' סיים את לימודיו שם ב-1949 עם תואר ראשון במוזיקה. לאחר סיום הלימודים גריפית' לימד מוזיקה בבית הספר התיכון גולדסבורו במשך תקופה קצרה לפני שעבר לניו יורק על מנת ללמוד משחק.

הפריצה הגדולה של גריפית' הייתה בשנת 1955 כאשר כיכב במחזה "No Time for Sergeants"  בברודוויי. על תפקיד זה היה גריפית' בהמשך מועמד לפרס טוני.

בשנת 1960 גריפית' כיכב בתפקיד השריף החכם והחביב אנדי טיילור בסדרת הטלוויזיה "המופע של אנדי גריפית'" אשר מתרחשת בעיירה הבדיונית הקטנה מייברי שבקרוליינה הצפונית. הסדרה זכתה להצלחה עצומה ולרייטינג גבוה.

לאחר סיום הסדרה, גריפית' המשיך להופיע לאורך השנים בתוכניות טלוויזיה וסרטים שונים. הוא כיכב בדרמה המשפטית "מטלוק" בין השנים 1986 עד 1995, וזכה לשבחים על גילום הדמות הראשית עורך הדין בנג'מין מטלוק. בנוסף במהלך הקריירה גריפית' קיבל פרסים רבים וכמו גם את מדליית החירות הנשיאותית אותה העניק לו נשיא ארצות הברית בשנת 2005 על תרומתו לתרבות האמריקאית.

גריפית' נפטר ב-3 ביולי 2012, בהיותו בן 86.

## חיים אישיים
[ממוזער| אנדי גריפית' מקבל את [מדליית החירות הנשיאותית ב-2005.]]
גריפית' היה נשוי שלוש פעמים ונולדו לו שני ילדים.

## קישורים חיצוניים

* 

## הערות שוליים

קטגוריה:אמריקאים ילידי קרוליינה הצפונית
קטגוריה:שחקני קולנוע וטלוויזיה אמריקאים
קטגוריה:קומיקאים אמריקאים
קטגוריה:זמרים-יוצרים אמריקאים
קטגוריה:תסריטאי טלוויזיה אמריקאים
קטגוריה:מפיקי טלוויזיה אמריקאים
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:מעוטרי מדליית החירות הנשיאותית
קטגוריה:בוגרי אוניברסיטת קרוליינה הצפונית בצ'אפל היל
קטגוריה:אמריקאים שנולדו ב-1926
קטגוריה:אמריקאים שנפטרו ב-2012
יוסף יופה

**יוסף סמיונוביץ' יופה** (ברוסית **Ио́сиф Семёнович Юфа**; 15 בינואר 1915 – 7 באוקטובר 1974) היה קצין יהודי סובייטי אשר השתתף במלחמת העולם השנייה וזכה לאות גיבור ברית המועצות על חלקו בקרב דנייפר.

## קורות חיים
נולד בעיירה גורודניה בפלך צ'רניגוב של האימפריה הרוסית (כיום מחוז צ'רניהיב של אוקראינה) במשפחה יהודית בת 5 ילדים. למד בבית ספר יסודי ולאחר מכן בבית הספר מקצועי. מגיל 16 עבד כמסגר במפעל. בשנת 1932 התנדב לצבא האדום. בשנת 1936 סיים בית ספר לקציני תותחנים בעיר לנינגרד. מהימים הראשונים של פלישת גרמניה הנאצית לברית המועצות - לחם בחזית. פיקד על סוללת תותחי שדה. בתחילץ 1942 מונה למפקד גדוד קטיושות. השתתף בקרב חרקוב השני. במהלך הקרב נקלע הגדוד בפיקודו לכיתור גרמני, אך הצליח לצאת ממנו. בהמשך לחם עם גדודו בקרב סטלינגרד. בתחילת 1943 הועלה לדרגת קולונל ומונה למפקד רגימנט של קטיושות.

במהלך קרב דנייפר מונה יוסף יופה למפקד כוח ארטילרי מיוחד של הארמייה ה-38. הכוח הורכב מ-8 רגימנטים של קטיושות. הכוח בפיקודו של יופה הצליח לצלחו את הדנייפר צפונית לקייב עם אבדות קטנות, להתארגן ולתת מכת אש קשה על הכוחות הגרמנים שהגנו על קייב. הסיוע של כוח יופה עזר לכוחות רגלים וטנקים של הארמייה ה-38 לפרוץ את קווי ההגנה של הוורמאכט ולהיכנס לקייב. על תפקודו במהלך המבצע, ב-פברואר 1944 הוענק ליוסף יופה אות גיבור ברית המועצות.

בהמשך הוא נטל חלק בקרבות בחזית האוקראינית הראשונה. יופה נטל חלק בקרבות לכיבוש הונגריה ואוסטריה, ולשחרור צ'כוסלובקיה.

לאחר המלחמה שירת בכוח הכיבוש הסובייטי באוסטריה. בשנים 1948 - 1951 למד באקדמיה צבאית במוסקבה. לאחר תום הלימודים שירת בתפקידים שונים באי סחלין ובחצי האי קמצ'טקה עד לשנת 1958, אז השתחרר מן הצבא. הוא התיישב עם משפחתו במוסקבה. עבד במפעל של התעשייה הצבאית הסובייטית כנציג משרד ההגנה. נפטר במוסקבה ב-7 באוקטובר 1974.

## קישורים חיצוניים
* ביוגרפיה של יוסף יופה באתר "גיבורי המדינה" 
* ביוגרפיה באתר המוקדש ליהודים, לוחמי הצבא האדום במלחמת העולם השנייה 

קטגוריה:יהודים מעוטרי גיבור ברית המועצות
קטגוריה:מעוטרי עיטור לנין
קטגוריה:מעוטרי עיטור הדגל האדום
קטגוריה:מעוטרי עיטור המלחמה הפטריוטית הגדולה
קטגוריה:מעוטרי הכוכב האדום
קטגוריה:יהודים אנשי הצבא האדום במלחמת העולם השנייה
קטגוריה:יהודים בכוחות המזוינים של ברית המועצות
קטגוריה:אנשי הצבא האדום בקרב סטלינגרד
קטגוריה:סובייטים שנולדו ב-1915
קטגוריה:סובייטים שנפטרו ב-1974